《野菜飞黄蝶》
宋代·林希逸

古竹疏篱畔，无人菜自长。双飞蝴蝶好，一样野花黄。

簇簇青无数，翩翩意欲狂。色鲜凝晓露，翅薄弄朝阳。

正拟和根拔，因怜恋叶忙。今宵须梦化，随逐过山墙。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。